EkBass/fiwiki-20250220-pages-articles huggingface dataset:
Erkki Heikkonen

Erkki Heikkonen (13. maaliskuuta 1925 Taipalsaari – 21. helmikuuta 2001 Helsinki) oli suomalainen poliitikko. Hänen puolueensa oli Kansallinen Kokoomus. Heikkonen toimi vuodesta 1965 vuoteen 1996, yli kolmenkymmenen vuoden ajan, Helsingin kaupunginvaltuuston jäsenenä. Hän toimi kaupunginvaltuuston puheenjohtajana vuosina 1991–1992 ja myöhemmin sekä valtuuston ensimmäisenä että toisena varapuheenjohtajana. Hän vaikutti pitkään Helsingin kiinteistölautakunnassa, jonka puheenjohtajana hän toimi kahteen otteeseen, yhteensä kahdenkymmenen vuoden ajan. Hän toimi kunnallispoliittisella urallaan myös kokoomuksen valtuustoryhmän puheenjohtajana. Heikkonen oli koulutukseltaan insinööri, joksi hän valmistui vuonna 1948 Helsingin teknillisestä opistosta. Sähkö- ja metallialalla työskentelyn jälkeen hän siirtyi vuonna 1956 Pienteollisuuden keskusliiton palvelukseen. Hän toimi järjestössä aluksi osastopäällikkönä ja muutama vuosi myöhemmin hänestä tuli sen toimitusjohtaja. Hän toimi Pienteollisuuden keskusliiton johtajana vuoteen 1976. Heikkonen syntyi kolmetoistalapsiseen perheeseen ja jäi orvoksi ollessaan 11-vuotias. Hän oli sotaveteraani. Hän toimi talvisodan aikana sotilaspoikana ilmavalvontatehtävissä ja osallistui myöhemmin sekä jatkosotaan että Lapin sotaan. Hänet kotiutettiin 20-vuotiaana. Heikkonen kuoli vuonna 2001, 75-vuotiaana, äkilliseen sairauskohtaukseen. == Lähteet == Luokka:Helsingin kaupunginvaltuutetut Luokka:Kansallisen Kokoomuksen poliitikot Luokka:Vuonna 1925 syntyneet Luokka:Vuonna 2001 kuolleet
Kaseya Center

Kaseya Center (vuosina 2021–2023 FTX Arena, vuosina 1999–2021 American Airlines Arena) on Miamissa Floridassa sijaitseva monitoimihalli, joka toimii muun muassa NBA-seura Miami Heatin kotiareenana. Hallin rakentaminen aloitettiin 1998 ja se avattiin 31. joulukuuta 1999. Sen katsojakapasiteetti on 19 600\. Yhdysvaltain koripallomaajoukkue käyttää joskus American Airlines Arenaa. Halli sai nimen FTX Arena kryptovaluuttavälittäjä FTX:n mukaan vuonna 2021. Areena nimettiin uudelleen Kaseya Centeriksi vuonna 2023. == Lähteet == == Aiheesta muualla == Luokka:Yhdysvaltain urheiluhallit Luokka:Miami-Daden piirikunnan urheilupaikat Luokka:Miamin urheilu
Handy

Handy tarkoittaa muun muassa seuraavia: * matkapuhelin Saksassa, Itävallassa ja Sveitsissä ;Britannian kuninkaallinen laivasto *Handy-luokka torpedovenehävittäjäluokka * HMS Handy (1856), Clown-luokan tykkivene * HMS Handy (1871), satama-alus * HMS Handy (1884), tykkivene * HMS Handy (1895), Handy-luokan torpedovenehävittäjä ==Paikkakunta== * Handy Cross, Buckinghamshire, Englanti * Handy, paikkakunta Yhdysvalloissa Indianassa * Handy, paikkakunta Yhdysvalloissa Michiganissa ==Sukunimi== *W. C. Handy, "bluesin isä" *Jack Handey, yhdysvaltalainen koomikko *Charles Handy, johtamistaidon guru ja kirjailija *Nicholas C. Handy, professori Cambridgen yliopistossa
Hardy

Hardy tarkoittaa muun muassa seuraavia: ;Britannian kuninkaallinen laivasto * HMS Hardy (1797), 12-tykkinen Courser-luokan tykkivene * HMS Hardy (1804), 12-tykkinen Archer-luokan tykkipriki * HMS Hardy (1855), 65 jalan tyypin mörssärialus * HMS Hardy (1856), Albacore-luokan tykkivene * HMS Hardy (1895), Hardy-luokan hävittäjä * HMS Hardy (1912), Acasta-luokan hävittäjä * HMS Hardy (H87), H-luokan laivueenjohtaja * HMS Hardy (R08), V-luokan laivueenjohtaja * HMS Hardy (F54), Blackwood-luokan sukellusveneentorjuntafregatti ==Sukunimi== * Alexandre Hardy (1570–1631), ranskalainen näytelmäkirjailija. *Alister Hardy (1896–1985), englantilainen meribiologi *Antonio Hardy, Big Daddy Kane (s. 1968), yhdysvaltalainen rap-artisti ja näyttelijä *Ben Hardy (s. 1991), englantilainen näyttelijä *Bob Hardy (s. 1980), englantilainen basisti *Catherine Hardy (1930–2017), yhdysvaltalainen yleisurheilija *Dan Hardy (s. 1982), englantilainen vapaaottelija *Florian Hardy (s. 1985), ranskalainen jääkiekkomaalivahti *Françoise Hardy (1944–2024), ranskalainen laulaja, lauluntekijä, näyttelijä ja malli *G. H. Hardy (1877–1947), englantilainen matemaatikko *Hagood Hardy (1937–1997), kanadalainen säveltäjä, vibrafonisti, pianisti ja lyömäsoittaja *Jeff Hardy (s. 1977), yhdysvaltalainen showpainija *Jeremy Hardy (1961–2019), brittiläinen koomikko *Jessica Hardy (s. 1987), yhdysvaltalainen uimari ja olympiavoittaja *Linda Hardy (s. 1973), ranskalainen missi ja näyttelijä *Mark Hardy (s. 1959), kanadalainen jääkiekkovalmentaja ja entinen jääkiekkoilija *Matt Hardy (s. 1974), yhdysvaltalainen showpainija *Moses Hardy (1894–2006), poikkeuksellisen pitkäikäinen yhdysvaltalainen *Oliver Hardy (1892–1957), yhdysvaltalainen näyttelijä *Robert Hardy (1925–2017), brittiläinen näyttelijä *Robin Hardy (1929–2016), brittiläinen kirjailija ja elokuvaohjaaja *Sam Hardy (1882–1966), englantilainen jalkapallomaalivahti *Thomas Hardy (1840–1928), englantilainen kirjailija *Tom Hardy (s. 1977), englantilainen näyttelijä ja käsikirjoittaja === Kuvitteellisia henkilöitä === *Andy Hardy, Metro-Goldwyn-Mayerin samannimisen elokuvasarjan päähenkilö *Felicia Hardy, sarjakuvahahmo Musta Kissa *Frank ja Joe Hardy, jännityskirjasarjassa Hardy-pojat ==Katso myös== *The Hardys, Hardyn veljesten perustama showpainiryhmä Luokka:Luettelot henkilöistä sukunimen mukaan
Harvester

Harvester viittaa muun muassa seuraaviin: *Harvesteri, metsätyökone *Harvester Rock, Pielavedellä järjestettävä musiikkitapahtuma *Harvester, vuoden 1996 videopeli *”Harvester of Sorrow”, Metallican ensimmäinen single *International Harvester, yhdysvaltalainen maatalouskoneita valmistanut yritys ;Yhdistyneen kuningaskunnan laivasto * HMS Harvester, 24-luokan sluuppi * HMS Harvester (H19), Havant-luokan hävittäjä
HMS Arab

HMS Arab on ollut kuuden Britannian Kuninkaallisen laivaston aluksen nimenä. * HMS Arab (1795), 16-tykkinen sluuppi * HMS Arab (1798), 22-tykkinen kuudennen luokan alus * HMS Arab (1812), Cruizer-luokan 18-tykkinen prikisluuppi * HMS Arab (1847), 16-tykkinen prikisluuppi * HMS Arab (1874), potkurisluuppi * HMS Arab (1901), B-luokan hävittäjä * HMS Arab (FY202), sukellusveneentorjuntatroolari
Muhoksen vaakuna

Muhoksen vaakuna on Muhoksen kunnan tunnus. Vaakunan aihe viittaa Oulujokeen, joka oli aiemmin tunnettu lohenkalastuksesta mutta on nyttemmin valjastettu sähköntuotantoon voimalaitoksen rakentamisen jälkeen. Vaakunan selitys on ”aaltokorokatkoisen kilven sinisessä yläkentässä hopeinen lohi ja hopeisessa alakentässä kolme sinistä yksipolvekkeista salamaa vierekkäin”. Vaakunan on suunnitellut Olof Eriksson, Muhoksen kunnanvaltuusto hyväksyi sen kokouksessaan 12. joulukuuta 1955. Sisäasiainministeriö vahvisti vaakunan käyttöön 6. helmikuuta 1956. == Lähteet == * * Muhos Vaakuna
Pyrosulfaatti

Pyrosulfaatti- eli disulfaatti on anioni, jonka kaava on S2O72-. Se on pyrorikkihapon konjugaattiemäs. Rakenteeltaan se muistuttaa dikromaatti-ionia ja muodostuu kahdesta sulfaatti-ionia muistuttavasta tetraedristä, jotka ovat yhteydessä toisiinsa happisillan välityksellä. Alkalimetallisuoloissa metalli- ionit koordinoituvat tetraedrin terminaalisiin happiatomeihin, muodostaen kolmiulotteisen verkkorakenteen. Pyrosulfaatti-ioneja muodostuu kuumennettaessa vetysulfaatti-ioneja, jolloin lohkeaa vettä, mistä johtuu pyrosulfaattinimitys. Jos kuumennusta jatketaan, hajoaa pyrosulfaattianioni sulfaattianioniksi ja rikkitrioksidimolekyyliksi. :2 HSO4- → S2O72- \+ H2O :S2O72- → SO42- \+ SO3 Pyrosulfaattisuolat liukenevat hyvin veteen. ==Pyrosulfaatteja== *Natriumpyrosulfaatti (Na2S2O7) *Kaliumpyrosulfaatti (K2S2O7) ==Lähteet== Luokka:Anionit
Valtionvararikko

Valtionvararikko on tilanne, jossa valtio lopettaa pysyvästi tai joksikin aikaa valtionvelan ja sen korkojen maksamisen. Tällainen valtiovallan yksipuolinen toimi eroaa siitä, mitä vararikolla eli konkurssilla tavallisesti tarkoitetaan. Valtionvararikko voi johtua kehnosta valtiontalouden hoidosta, vallankumouksesta tai sodasta. Usein varsinainen valtionvararikko voidaan välttää käyttämällä hyväksi inflaatiota, jolla kevennetään valtion velkataakkaa.Otavan iso tietosanakirja, Otava 1960–1965, hakusana valtionvararikko. Valtionvararikkoja tapahtui jo antiikin aikana ja uudella ajalla niitä on esiintynyt ympäri maailmaa. Ranskassa tapahtui valtionvararikko 1700-luvulla monta kertaa, 1800-luvulla niitä oli Espanjassa seitsemän kappaletta ja Itävallassa viisi kertaa sekä Venäjällä ja Tanskassa.Iso tietosanakirja, Otava 1931–1939, hakusana valtionvararikko. Turkissa oli valtionvararikko 1875, Portugalissa 1892 ja Kreikassa 1893.Tietosanakirja, Tietosanakirja-osakeyhtiö 1909–1919, hakusana valtionvararikko. Ensimmäisen maailmansodan jälkeen sellainen oli ensin Venäjällä ja sitten Saksassa. Ruotsissa ja Suomessa valtionvararikkoon vertautuvia tilanteita on ollut raharealisaatioiden yhteydessä. Uusin valtionvararikko tapahtui Argentiinassa vuonna 2002. ==Lähteet== Luokka:Julkinen talous Luokka:Talouskriisit
Merimaalaus

Merimaalaus on maisemamaalauksen laji, jonka aihepiirinä on meri, rannikko, satamanäkymät tai laivat.Otavan iso tietosanakirja, Otava 1960–1965, hakusana merimaalaus.Uusi tietosanakirja, Tietosanakirja oy 1960–1966, hakusana maisemamaalaus. Se kuvaa tavallisesti tunnelmaa tai historiallista tapahtumaa, kuten meritaistelua. Merimaalaus itsenäistyi omaksi maalaustaiteen lajiksi Alankomaissa 1500-luvun lopulla. Kuuluisia 1600-luvun merimaalareita olivat muun muassa alankomaalaiset Jan van de Cappelle (1624–1679), Jan Porcellis (noin 1580–1632), Willem van de Velde nuorempi (1633–1707) ja Simon de Vlieger (1601–1653). Seuraavan vuosisadan mestari oli ranskalainen Joseph Vernet (1714–1789). Romantiikan ajan merimaalareita 1700-1800-luvulla olivat esimerkiksi englantilainen William Turner ja venäläinen Ivan Aivazovski ja myös impressionismin aikana tehtiin merimaalauksia. Suomessa tätä kuvataiteen lajia edustivat esimerkiksi Berndt Lindholm ja Oskar Kleineh. Merimaalausta on tutkittu melko vähän taidehistoriassa.Merimaalari Adolf Bock, Turun taide- ja antiikkimessut Viitattu 8.6.2012. ==Lähteet== Luokka:Maalaustaide aiheen mukaan
Kalisaippua

Kalisaippua on yleiskielessä sama kuin suopa, joka on rasvahappojen kaliumsuolojen yhteisnimitys.Uusi tietosanakirja, Tietosanakirja oy 1960–1966, hakusana suopa. Nimityksen toisessa merkityksessä eli entisajan lääketieteessä kalisaippuaa () käytettiin ulkoisesti ihonhoidossa ja sisäisesti happo- ja fenolimyrkytyksissä sekä eläinlääketieteessä muun muassa punkkeja vastaan. Sitä valmistettiin pellavansiemenöljystä kaliumhydroksidin, spriin ja veden avulla. Kalisaippua on läpikuultavaa, kellanruskeaa saippuamassaa.Otavan iso tietosanakirja, Otava 1960–1965, hakusana kalisaippua. ==Lähteet== Luokka:Suolat
Suopa

Suopa eli kalisaippua () on rasvahappojen kaliumsuolojen yhteisnimitys.Uusi tietosanakirja, Tietosanakirja oy 1960–1966, hakusana suopa. Suovan pesuteho perustuu siihen, että se tavallisen saippuan eli natriumsaippuan tavoin synnyttää veden kanssa kolloidisen, emulgointiin kykenevän liuoksen. Suopa eroaa kiinteästä saippuasta siinä, että se on pehmeää, läpikuultavaa hyytelöä, jonka väri on yleensä ruskea. Suovan ja saippuan raaka-aineiksi käyvät samat rasvat, öljyt tai rasvahapot. Saippuan saippuoittamiseen käytetään natronlipeää eli natriumhydroksidin vesiliuosta, kun taas suopa saippuoidaan kalilipeällä eli kaliumhydroksidilla.Otavan iso tietosanakirja, Otava 1960–1965, hakusana suopa. Teknisenä tavaranimikkeenä suopa on ruskeaa tai vihreää, pahanhajuista massaa, jota on käytetty puhdistukseen etenkin tekstiiliteollisuudessa. Suopa-nimitystä käytetään usein myös hartsi- ja nafteenihappojen kaliumsuoloista. Mäntysuopa eli mäntysaippua ei oikeastaan ole suopa, vaan saippua eli rasvahappojen natriumsuola. Sitä valmistetaan tislatusta mäntyöljystä ja natronlipeästä ja tuotteeseen lisätään soodaa eli natriumkarbonaattia ja fosfaatteja.Uusi tietosanakirja, hakusana mäntysuopa. ==Lähteet== Luokka:Suolat
Akusilaos

Akusilaos (; 500-luvun eaa. jälkimmäinen puoli) oli antiikin kreikkalainen logografi ja mytografi, eli historiallisten seikkojen ja myyttien kokoaja ja muistiinmerkitsijä. Hän oli Kabaan tai Skabraksen poika ja kotoisin Argoksesta. Jotkut ovat lukeneet Akusilaoksen Kreikan seitsemän viisaan joukkoon. Sudan mukaan Akusilaos kirjoitti genealogioita eli sukuluetteloita. Häneltä mainitaan genealogioita kolme kirjaa, ja ne olivat enimmäkseen Hesiodoksen teosten käännöksiä proosamuotoon. Akusilaos itse sanoo käyttäneensä lähteinään pronssitauluja, jotka hänen isänsä oli kaivanut maasta pihaltaan. Useimpien muiden logografien tapaan Akusilaos kirjoitti joonialaisella murteella. Akusilaoksen teoksista on säilynyt vain katkelmia; niitä on koottu muun muassa esisokraatikkojen katkelmien kokoelmaan Die Fragmente der Vorsokratiker. Platon on varhaisin kirjailija, joka mainitsee Akusilaoksen.Platon: Pidot 178b. Myöhempinä aikoina Akusilaoksen nimissä kulki teoksia, jotka olivat kuitenkin epäperäisiä. == Lähteet == == Aiheesta muualla == * Luokka:Antiikin kreikkalaiset historioitsijat
Ylin valtiovalta

Ylin valtiovalta tarkoittaa jakamattomia valtiolle kuuluvia valtaoikeuksia. Aiemmin yleisessä perinnölliseen vallansiirtymiseen perustuvassa valtiomuodossa, monarkiassa, nimitys viittasi valtionpäämiehen hallitsijanvaltaan.Otavan iso tietosanakirja, Otava 1960–1965. Nykyisissä monarkioissa vallan painopiste on yleisesti siirtynyt kansanedustuslaitokselle.Iso tietosanakirja, Otava 1931–1939. Tasavallassa ylin valtiovalta on parlamentin, presidentin ja hallituksen tärkeimpien toimivaltuuksien yhteisnimitys.Otavan suuri ensyklopesia, Otava 1978–1983, ISBN 951-1-05063-X. Suomen perustuslain mukaan valtiovalta kuuluu kansalle, jota edustaa eduskunta. Se käyttää lainsäädäntövaltaa. Hallitusvaltaa käyttävät tasavallan presidentti ja valtioneuvosto. Tuomiovaltaa käyttävät riippumattomat tuomioistuimet. ==Katso myös== * Julkinen valta ==Lähteet== Luokka:Valtiosääntöoikeus
Kahn

Kahn on muun muassa seuraavien henkilöiden sukunimi: * Albert Kahn (1860–1940), ranskalainen pankkiiri, filantrooppi ja värivalokuvakokoelman perustaja * Albert Kahn (1869–1942), yhdysvaltalainen teollisuusrakennuksista tunnettu arkkitehti * Bob Kahn (s. 1938), yhdysvaltalainen tietotekniikan ja tietoliikenteen kehittäjä * Dominique Strauss-Kahn (s. 1949), ranskalainen sosiaalipoliitikko * Emil Kahn, Lucian Bernhard (1883–1972), saksalainen kuvataiteilija, kuvittaja, kirjainmuotoilija ja sisustussuunnittelija * Gus Kahn (1886–1941), saksalais-yhdysvaltalainen sanoittaja * Gustave Kahn (1849–1936), ranskalainen runoilija ja taidekriitikko * Herman Kahn (1922–1983), yhdysvaltalainen futurologi * James Kahn (s. 1947), yhdysvaltalainen kirjailija * Joseph Kahn (s. 1972), yhdysvaltalainen musiikkivideo- ja elokuvaohjaaja * Louis Kahn (1901–1974), virolais- yhdysvaltalainen arkkitehti * Madeline Kahn (1942–1999), yhdysvaltalainen näyttelijä * Michael Kahn (s. 1935), yhdysvaltalainen elokuvaleikkaaja * Oliver Kahn (s. 1969), saksalainen jalkapallomaalivahti * Otto Kahn (1867–1934), saksalais-yhdysvaltalainen pankkiiri, taiteen keräilijä, mesenaatti ja filantrooppi * Robert Kahn eli Bob Kane (1915–1998), yhdysvaltalainen sarjakuvataiteilija * Robert Kahn (1865–1951), saksalainen säveltäjä ja pianisti * Wolf Kahn (1927–2020), saksalais-yhdysvaltalainen taidemaalari == Kuvitteellisia henkilöitä == * Dark Kahn, Mortal Kombat -pelisarjan hahmo * Kotal Kahn, Mortal Kombat -pelisarjan hahmo * Shao Kahn, Mortal Kombat -pelissä ja elokuvassa
Go to Hell

Go to Hell on yhdysvaltalaisen heavy metal -yhtye Megadethin kappale, joka on julkaistu vuonna 1991. Kappale oli mukana elokuvan elokuvan Bill & Ted's Bogus Journey soundtrackilla , sekä julkaistiin yhtyeen tulevalla EP:llä, Hidden Treasuresilla vuonna 1995. ==Lähteet== Luokka:Vuoden 1991 kappaleet Luokka:Megadethin kappaleet
Suomen Kansallinen Ammattikuntajärjestö

Suomen Kansallinen Ammattikuntajärjestö (SKA) oli suomalainen Isänmaallisen kansanliikkeen (IKL) yhteydessä toiminut työväenjärjestö, joka perustettiin huhtikuussa 1935. Järjestön perustamisella pyrittiin saamaan työväestö kannattamaan IKL:ää ja sen esikuvina olivat kansallissosialistisen Saksan ja fasistisen Italian vastaavat korporatiiviset työväenjärjestöt. Järjestö erottui Kokoomuksen ja työnantajien hallitsemasta Vapaasta Työväenliitosta muun muassa siinä, että se kannatti minimipalkkalakia ja vastusti vain ”poliittisia” lakkoja, ei kaikkia lakkoja yleensä. Järjestö vaati myös työriitojen sovittelumenettelyn käyttöönottoa sekä työpaikkademokratiaan liittyviä uudistuksia. Järjestön tunnuslause oli ”kokonaisuuden etu ennen ryhmä- ja yksityisiä etuja”. Se vastusti ehdottomasti vasemmiston luokkataisteluoppia. SKA halusi parantaa työväen asemaa, jotta IKL:n tärkeänä pitämä kansankokonaisuus saataisiin luotua. Työnantajat ja työntekijät oli tarkoitus koota ammattikuntapohjaisesti yhteistyöhön ja sopimaan neuvotteluissa kunkin alan kysymyksistä. Suomen Kansallinen Ammattikuntajärjestön johdossa oli joitain entisiä sosialidemokraattisia ammattiyhdistysaktiiveja sekä Suomen sisällissotaan punaisten puolella osallistuneita. Järjestön puheenjohtaja Juho Kaveheimo oli entinen kommunisti ja punakaartilainen kuten myös järjestön sihteeri Sulo Laine.Paavo Susitaival: kolme sotaa, kaksi kapinaa, neljä linnareissua. Author, Jussi Niinistö. Publisher, Minerva, 2021. ISBN, 9523752251 SKA:n varapuheenjohtajana oli Ajan Suunta -lehden päätoimittaja Rauno Kallia ja järjestön hallitukseen kuuluivat IKL:n poliitikoista Kallian lisäksi Vilho Annala ja Eino Tuomivaara. Järjestö ei kuitenkaan saavuttanut laajaa kannatusta vaan sen jäsenmäärä jäi muutamiin tuhansiin. SKA:n perustaminen herätti hyvin ristiriitaisia tunteita IKL:n piirissä, sillä puolueen perustajiin kuului työnantajapiirien edustajia. Esimerkiksi Yhtymä Vientirauhan johtaja Martti Pihkala ja vuorineuvos Petter Forsström katkaisivat suhteensa IKL:ään. == Lähteet == * Kalle Seppä : Taantumus! Radikaali oikeistolainen traditio (Megafoni.org) * Jussi Maijala : Kansankokonaisuuden puolesta : IKL – ei luokkia tai yksilöitä vaan kansankokonaisuus, teoksessa Petri Juuti (toim) : Sinistä, punaista, mustaa - Näkökulmia Suomen 1930–40-lukujen poliittiseen historiaan. Tampereen yliopistopaino, Tampere 2005 ss. 68–69 * Aarni Virtanen: ”Toimikaa, älkää odottako” – Vihtori Kosolan puheiden muutokset 1929–1936, s. 189. Jyväskylän yliopisto, Jyväskylä 2015. Luokka:Entiset suomalaiset poliittiset järjestöt Luokka:Isänmaallinen kansanliike Luokka:Lakkautetut suomalaiset ammattiliitot
Maailma tarvitsee sankareita

Maailma tarvitsee sankareita on Teräsbetonin albumi, joka julkaistiin 24. marraskuuta 2010.Maailma tarvitsee sankareita - Teräsbetonin uusi albumi julkaistaan 24. marraskuuta sakararecords.com (27.10.2010) Viitattu 27.5.2014. Levyn 11 kappaletta äänitettiin kesän ja syksyn 2010 aikana tuottaja Hiili Hiilesmaan johdolla, pääosin Yellow House Studiossa Hämeenlinnassa. Albumin julkaisi Sakara Records. Albumi ylsi Suomen virallisen listan sijalle 14. == Kappaleet == == Kokoonpano == * Jarkko Ahola – laulu, basso (myös akustinen kitara kappaleessa "Uudestisyntynyt") * Arto Järvinen – kitara (myös laulu kappaleessa "Gloria") * Viljo Rantanen – kitara * Jari Kuokkanen – rummut == Arvostelut == * Imperiumi.net: 9–/10Imperiumi.net: Levyarvio * Kaaoszine: Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2010 albumit Luokka:Teräsbetonin albumit Luokka:Hiili Hiilesmaan tuottamat albumit Luokka:Sakara Recordsin albumit
Nokkakärry

thumb|Nokkakärry Nokkakärry on L-muotoinen, laatikoiden siirtämiseen tarkoitettu kärry, jossa on kädensijat toisessa päässä, pyörät L-mutkassa ja pieni taso lastille. Lastitaso on kärryjen pystyssä seistessä lattian mukainen. Lastattavia esineitä kallistetaan poispäin kärryistä ja kärryjen lastitaso työnnetään niiden alle. Kuljetettaessa lastattua kärryä kallistetaan taaksepäin ja lastin painoa tasapainoillaan pyörien päällä. Työkalu hyödyntää vipuperiaatetta. Joissain nokkakärryissä on porrastelit, jotka on suunniteltu portaiden laskemiseen ja nousemiseen. Tällaiset nokkakärryt voivat olla raskaita kääntää tasaisella pinnalla, koska tällöin lastin paino lepää neljällä pyörällä. Nokkakärryjä valmistetaan useista eri materiaaleista, mm. teräsputkista, alumiiniputkista ja muovista. Luokka:Työkalut
Anthony Zimmer

Anthony Zimmer on Jérôme Sallen ohjaama ja 27. huhtikuuta 2005 ensi-iltansa saanut ranskankielinen romanttinen trilleri, jonka pääosissa näyttelevät Sophie Marceau ja Yvan Attal. == Juoni == Elokuvan päähenkilö on Yvan Attalin esittämä Anthony Zimmer, joka on ympäri maailmaa etsintäkuulutettu rikollinen. Hänen ulkonäköänsä ei tunneta, sillä hän on käynyt plastiikkakirurgisessa leikkauksessa muuttamassa ulkonäköään ja ääntään. Sami Freyn esittämä etsivä Akerman virittää Zimmerille ansan hänen entisen rakastajansa Chiaran (Sophie Marceau) avulla. Chriara odottaa tapaavansa Zimmerin ravintolassa, mutta saakin ansan tajunneelta Zimmeriltä kirjeen, jossa hän käskee Chiaraa etsimään juna-asemalta häntä muistuttavan henkilön toteuttaakseen suunnitelmansa. Chiara löytää junasta helppouskoisen Françoisin, jolla on samanlaiset piirteet kuin Zimmerillä. Elokuvassa seurataan Chiaraan rakastuneen Françoisin pakomatkaa häntä jahtaavalta rikollisjoukolta, joka luulee häntä oikeaksi Zimmeriksi. Elokuvan lopussa François paljastaa Charialle olevansa Anthony Zimmer, joka käskee häntä pakenemaan ennen kuin ilmoittaa asiasta poliisille. Zimmer kieltäytyy lähtemästä ilmasta Chariaa, ja uhkaa muussa tapauksessa antautua poliisille. Chiara suostuu lopulta lähtemään Zimmerin mukaan, ja päättää olla paljastamatta hänen henkilöllisyyttään poliisille tämän luovuttua varastamista rahoistaan. == Rooleissa == == Uudelleenfilmatisointi == Elokuvasta julkaistiin vuonna 2010 uudelleenfilmatisointi, The Tourist. Yhdysvaltalaisversion ohjasi Florian Henckel von Donnersmarckin ja pääosia näyttelevät Johnny Depp, Angelina Jolie ja Timothy Dalton. == Aiheesta muualla == * Anthony Zimmer (2005) - Internet Movie Database * Luokka:Vuoden 2005 ranskalaiset elokuvat Luokka:Romanttiset elokuvat
Eino Nyyssölä

Eino Santeri Nyyssölä (sukunimi aik. Stenlund; 9. syyskuuta 1877 Ähtäri – 4. maaliskuuta 1937 Vilppula) oli suomalainen juristi, kirjailija ja kihlakunnantuomari.Tuomari Eino Nyyssölä, Aamulehti, 05.03.1937, nro 62, s. 3, Kansalliskirjaston digitaaliset aineistotTuomari Eino Nyyssölä kuollut, Helsingin Sanomat, 05.03.1937, nro 62, s. 2, Kansalliskirjaston digitaaliset aineistot Nyyssölän vanhemmat olivat tilanomistaja Johan August Stenlund ja Eva Collin. Hän pääsi ylioppilaaksi Vaasan lyseosta 1896 ja opiskeli Helsingin yliopistossa suorittaen oikeustutkinnon 1900. Nyyssölä sai varatuomarin arvon 1903. Nyyssölä oli aluksi Vaasan lääninhallituksessa ylimääräisenä lääninkanslistina, sitten Ilmajoen piirin nimismiehenä ja Turun hovioikeudessa kanslistina 1902–1905 ja kirjaajana 1905–1906. Nyyssölä oli Viipurin raastuvanoikeuden nuorempana oikeusneuvosmiehenä 1910–1913. Hän oli eduskunnan kunnallisvaliokunnan sihteerinä vuoden 1917 valtiopäivillä ja talousvaliokunnan sihteerinä vuosien 1920–1921 valtiopäivillä. Sosialiministeriön raittiusosaston ylimääräisenä esittelijänä Nyyssölä toimi 1919–1921. Eino Nyyssölä toimi Lahdessa asianajajana 1906–1908 ja sen jälkeen Viipurissa vuodesta 1908. Hän edusti 1906 Laukon kartanon lakkoon menneitä torppareita oikeudessa ja kirjoitti myös tapauksesta kirjan. Kihlakunnanoikeus tuomitsi lakon johtajat vankeuteen ja kaikki lakossa olevat torpparit häädettäviksi. Hovioikeus vahvisti myöhemmin tuomiot. Torppareiden häädöt tapahtuivat alkuvuodesta 1907. Nyyssölä oli Helsingin toinen kaupunginviskaali 1921–1930 ja toimi sitten kihlakunnantuomarina Juvan tuomiokunnassa 1930–1936 ja Ruoveden tuomiokunnassa 1936–1937. Eino Nyyssölä oli naimisissa vuodesta 1901 Ellen Etti Onnea Stadiuksen kanssa. == Teoksia == * Torpparilakot : eritoten Laukon rettelö. Lahti 1906 * Kieltolaki : selityksiä. Sisältää: 1. Kieltolaki. - 2. Valtioneuvoston päätös raittiuslautakunnista y.m. - 3. Rikoslain 43 luvun 6 § - 4. Valitus juopumuspäätöksestä y. m. Edistysseurojen kustannusosakeyhtiö, Helsinki 1923 * Westermarck-asiasta. Tekijä, Helsinki 1923 * Entisestä Ähtäristä. Ähtärin kunta, Helsinki 1924, 2. painos Ähtäri- seura, Jyväskylä 1976 * Laamanni Strömberg ja hänen apulaisensa : käräjillä nähtyä ja kuultua. Otava 1924 (nimimerkillä Kauko Kennäs) * Esivallan miekkoja. Kansanvalta, Helsinki 1929 * Salakuljettaja. Kansanvalta, Helsinki 1930 == Lähteet == * * * Arno Forsius : Heikki Nyyssölä (1884–1953) – Lahden kunnallissairaalan ylilääkäri * Teoslista Fennica-tietokannasta Luokka:Suomalaiset kirjailijat Luokka:Suomalaiset tuomarit Luokka:Suomalaiset asianajajat Luokka:Vuonna 1877 syntyneet Luokka:Vuonna 1937 kuolleet
Yvan Attal

Yvan Attal (s. 4. tammikuuta 1965) on ranskalainen näyttelijä ja ohjaaja. Hän syntyi Tel Avivissa, Israelissa, josta hän muutti nuorena vanhempiensa kanssa Ranskaan. Hänen ensiesiintymisensä oli elokuvassa Un monde sans pitié (1989), josta hän sai César-palkinnon lupaavimpana näyttelijänä. Hänen ensimmäinen itse ohjaamansa elokuva oli My Wife Is an Actress (2001), jossa hän näytteli yhdessä oikean kumppaninsa Charlotte Gainsbourgin kanssa.Yvan Attal : bio del Yvan Attal - Gala Gala.fr. Hänen merkittävimmät roolinsa ovat elokuvissa Tulkki, Anthony Zimmer ja Rush Hour 3, jossa hän esitti ranskalaista taksikuskia Georgea. == Filmografia == * Love Without Pity (1989) * Cauchemar Blanc (1991) * Mauvais fille (1991) * Aux yeux du monde (1991) * Lover (1992) * Rakkauden jälkeen (1992) * Les patriotes (1994) * Delphine 1, Yvan 0 (1996) * Portraits chinois (1996) * Love, etc. (1996) * I Got a Woman (1997) * Saraka bô (1997) * Alissa (1998) * Melody for a Hustler (1998) * Mes amis (1999) * With or Without You (1999) * Le prof (2000) * Elie annonce Semoun (2000) * At Dawning (2001) * My Wife Is an Actress (2001) * And Now... Ladies and Gentlemen (2002) * It's Easier for a Camel... (2003) * Bon Voyage (2003) * ...And They Lived Happily Ever After (2004) * Un petit jeu sans conséquence (2004) * Tulkki (2005) * Anthony Zimmer (2005) * Somewhere (2005) * München (2005) * The Serpent (2006) * The Candidate (2007) * Rush Hour 3 (2007) * Manhunt (2008) * Orange Juice (2008) * Je suis venu pour elle (2009) * Partir – lähtö (2009) * Regrets (2009) * Rapt (2009) == Lähteet == == Aiheesta muualla == * Luokka:Vuonna 1965 syntyneet Luokka:Israelilaiset näyttelijät Luokka:Ranskalaiset näyttelijät Luokka:Elävät henkilöt
Jatropat

Jatropat (Jatropha) on tyräkkikasveihin kuuluva kasvisuku, jossa on 175 lajia. Tunnetuin lajeista lienee öljyjatropa (Jatropha curcas), joka on potentiaalinen kasvi bioenergian tuotantoon. Muun muassa pullukkajatropaa eli pullukkaa (Jatropha podagrica) on viljelty huonekasvina. == Lajeja == * öljyjatropa (Jatropha curcas) * karibianjatropa (Jatropha integerrima) * korallijatropa (Jatropha multifida) * pullukkajatropa eli pullukka (Jatropha podagrica) * tummajatropa (Jatropha gossypiifolia) * kenianjatropa (Jatropha spicata) == Lähteet == == Aiheesta muualla == * Finto: Kassu – Kasvien suomenkieliset nimet: Jatropat (Jatropha) * Suomen Lajitietokeskus: Jatropat – Jatropha * Integrated Taxonomic Information System (ITIS): Jatropha * United States Department of Agriculture (USDA): Jatropha * Flora of China: Jatropha *
Rust in Peace Live

Rust in Peace Live on yhdysvaltalaisen heavy metal/thrash metal -yhtye Megadethin livealbumi, joka on julkaistu yhtyeen neljännen studioalbumin Rust in Peacen 20-vuotisjuhlan kunniaksi. Albumi on ensimmäinen Megadethin ensimmäinen livealbumi sitten vuoden 2002 Rude Awakeningin. Albumi julkaistiin Shout! Factory -levymerkillä 7. syyskuuta 2010 Blu-ray, DVD ja CD- formaateissa. == CD == === Kappaleet === # # # # # # # # # # ==== Bonuskappaleet ==== # * # # # # # == DVD == Albumin DVD-painos julkaistiin niin ikään 7. syyskuuta 2010. Se nousi Suomen virallisen DVD-listan neljännelle sijalla, ja pysyi listalla kaksi viikkoa. === Kappaleet === # # # # # # # # # # ==== Bonuskappaleet ==== # * # # # # # == Kokoonpano == * Dave Mustaine – kitarat, laulu * David Ellefson – bassokitara, taustalaulu * Chris Broderick – kitarat, taustalaulu * Shawn Drover – rummut, perkussiott == Arvostelut == * About.com: About.com: Album review * Allmusic: Allmusic review * Soundi: Megadeth – Rust In Peace Live DVD Viitattu 9.12.2022. == Lähteet == == Aiheesta muualla == * * Luokka:Vuoden 2010 konserttitallenteet Luokka:Megadethin albumit Luokka:Megadethin videot Luokka:Konserttielokuvat
Marja Liisa Portin

Marja Liisa Autti (o.s. Portin; s. 5. tammikuuta 1966) on entinen suomalainen kilpasuunnistaja. Hän on saavuttanut pronssimitalin viestissä vuoden 1989 suunnistuksen maailmanmestaruuskilpailuissa Skövdessä, Ruotsissa Ulla Mänttärin, Annika Viilon ja Eija Koskivaaran kanssa. Marja Liisa Portin osallistui kolmiin suunnistuksen MM kilpailuihin. Bendigossa, Australiassa 1985 hän sijoittui 22. henkilökohtaisessa kilpailussa ja oli kuudes viestissä, joukkuetovereinaan Riitta Karjalainen, Ulla Mänttäri ja Annariitta Kottonen. Ruotsin MM-kilpaiuissa 1989 hän sijoittui 13:nneksi henkilökohtaisessa kilpailussa. Vuonna 1991 Tšekkoslovakian Karlovy Varyssä hän sijoittui kahdeksanneksi lyhyellä matkalla ja 11:nneksi normaalimatkalla, sekä saavutti 5. sijan viestissä joukkueessa, jossa juoksivat myös Mari Lukkarinen, Kirsi Tiira ja Eija Koskivaara. Portinilla on myös pitkä historia Pohjoismaiden mestaruuskilpailuissa (NOM). Ensimmäisen kerran hän oli mukana vuonna 1984 Balsfjordissa Norjassa, jossa hän oli 5. juniorityttöjen sarjassa ja saavutti pronssia viestissä, joukkuetovereinaan Annika Heino, Ulla Mänttäri ja Tiina Äijälä. Vuonna 1986 Saltvikissa Ahvenanmaalla hän sijoittui juniorityttöjen sarjassa kuudenneksi. 1990 Fanøssä Tanskassa hän oli naisten sarjan kahdeksas. Vuonna 1992 Renassa Norjassa hän saavutti pronssimitalin naisten viestissä, jossa juoksivat myös Kirsi Tiira, Annika Viilo ja Eija Koskivaara. 1993 Sipoossa Suomessa hän sijoittui normaalimatkalla yhdeksänneksi ja pikamatkalla viidenneksi, ja saavutti Pohjoismaiden mestaruuden viestissä, jossa joukkueessa juoksivat Marja Pyymäki, Kirsi Tiira ja Eija Koskivaara. Kansallisella tasolla Portin on edustanut Rastihaukkoja ja Espoon Suuntaa. Portin on valmistunut sähkötekniikan diplomi-insinööriksi Teknillisestä Korkeakoulusta vuonna 1991, ja työskentelee patenttiasiamiehenä Boco IPssä. ==Lähteet== Luokka:Suomalaiset suunnistajat Luokka:Nokian henkilöstö Luokka:Vuonna 1966 syntyneet Luokka:Elävät henkilöt
Yli-insinööri

Yli-insinööri on Suomessa ansioituneelle insinöörille myönnettävä arvonimi. Se on myös eräiden julkishallinnon insinöörien virkanimike. == Yli-insinöörin arvonimi == Yli-insinööri on tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko . Arvonimi myönnettiin ensimmäisen kerran vuonna 1937 kanavapäällikkö Albert Wulffille. Vuosien 1918–2013 aikana yli-insinöörin arvonimi on myönnetty 371 henkilölle. ==Lähteet== Luokka:Suomalaiset arvonimet
Hietaniemen krematorio

thumb|Hietaniemen krematorio Hietaniemen krematorio on Helsingin Hietaniemessä sijaitseva krematorio, jota ylläpitää Krematoriosäätiö. Krematorio aloitti toimintansa vuonna 1926 ja on paitsi maan vanhin myös suurin.Krematoriosäätiö Rakennuksessa on kaksi kappelia. Sivurakennuksessa sijaitsee kolumbaario eli uurnaholvi. Krematorio ei ole sidottu mihinkään uskontokuntaan. Krematoriosäätiö perustettiin 1889 ja se rekisteröityi virallisesti 1907. Helsingin kaupunki vuokrasi sille tontin krematoriota varten jo vuonna 1915 ja arkkitehti Eliel Saarinen laati piirustukset, mutta rakentamisen aloittaminen viivästyi. Uudet piirustukset tilattiin arkkitehti Bertel Liljequistiltä ja 1920-luvun klassisismia edustava rakennus valmistui vuonna 1925. Ensimmäinen tuhkaus suoritettiin 24. maaliskuuta 1926. Samana syksynä valmistuivat krematorion oma kolumbaario ja kappeli, jonka vihkiäiset pidettiin 7. marraskuuta. Koska kirkon asenne polttohautaukseen oli tuolloin vielä hyvin kielteinen, kieltäytyivät Porvoon ja Tampereen piispat vihkimästä krematoriota. Alkuperäisen ison kappelin rinnalle valmistui 2002 pieni kappeli.Marja Pehkonen: Hauraita muistoja Helsingin hautausmailta, s. 153–154. Helsingin kaupunginmuseo 2008. == Lähteet == == Aiheesta muualla == Luokka:Helsingin rakennukset ja rakennelmat Luokka:Hietaniemen hautausmaa Luokka:Etu-Töölö
Raivio

Raivio (myös moisio, halventavasti myös raiskio) on kaadettu (raivattu) metsä tai risukko, jota ei vielä ole otettu uuteen käyttöön, kuten peltoviljelyyn tai uusien puiden kasvatukseen. Luokka:Pellot Luokka:Metsätalous
Sandane

Sandane on kylä Gloppenissa, Norjassa, Vestlandin läänissä. Se sijaitsee valtatie E39:n varrella. Sandane sijaitsee 20 kilometriä pohjoiseen Nordfjordeidistä ja noin 16 kilometriä länteen Byrkjelosta. Sandanen lentoasema sijaitsee kymmenen kilometrin päässä Sandanesta. 2,41 neliökilometrin kokoisessa Sandanessa on asukkaita 2 064 (2009). Sandane sijaitsee lähellä Breimsvatnin järveä, Myklebustbreenin jäätikköä ja Jostedalsbreenin kansallispuistoa. == Lähteet == Luokka:Norjan kylät Luokka:Gloppen Luokka:Norjan taajamat
Distractive Killusions

__NOTOC__ Distractive Killusions on puolalaisen sinfonisen black metalin yhtyeen Vesanian kolmas studioalbumi, joka on julkaistu vuonna 2007. Albumi nauhoitettiin Studio X:ssä Olsztynissa, Puolassa. == Kappaleet == Kaikki kappaleet säveltänyt ja sanoittanut Orion, ellei toisin mainittu. # # # # # # # # # # # == Kokoonpano == * Orion – kitara, laulu * Valeo – kitara * Heinrich – basso * Daray – rummut * Siegmar – kosketinsoitin == Arvostelut == * About.com: About.com: Album review * Blabbermouth: Blabbermouth: CD review * Imperiumi: 8/10 == Lähteet == == Aiheesta muualla == * * Luokka:Vuoden 2007 albumit Luokka:Vesanian albumit
Jean Barraqué

Jean Barraqué (17. tammikuuta 1928 Puteaux – 17. elokuuta 1973 Pariisi) oli ranskalainen säveltäjäAllmusic.com: Jean Barraqué, joka kehitti oman sarjallisen tekniikkansa. Hän oli opiskelijana Pariisin konservatoriossa; hän sai opetusta Jean Langlais'lta ja Olivier Messiaenilta. Yvonne Loriod kantaesitti hänen pianosonaattinsa, ja myös Boulez esitti joitain hänen teoksiaan kapellimestarina. Sävellystyönsä ohessa Barraqué kirjoitti muun muassa kirjan Debussystä. Heikko terveys vaivasi häntä vuonna 1964 sattuneen auto-onnettomuuden jälkeen. Lisäksi tulipalo hänen kotonaan tuhosi joitain hänen käsikirjoituksiaan. Säveltäjästä tuli Ordre National du Mériten Chevalier kesäkuussa 1973.Classical Composers Database: Jean Barraqué Barraquélla ja Michel Foucault'lla oli rakkaussuhde 1950-luvulla.Michel Foucault and Theology – The Politics of Religious Experience (s. 172) Barraquén sarjallisuus perustuu sävelrivien vähittäiseen muunteluun uusiksi sävelriveiksi läpi teoksen. Tätä tekniikkaa hän nimitti ”lisääntyviksi sarjoiksi”. Harry Halbreichin mukaan ”kammottava epätoivo” leimaa Barraquén tuotantoa, joka on täysin ”kuoleman suuren varjon” hallitsema. André Hodeirin vuonna 1961 julkaisemassa kirjassa Barraqué nimetään (pääasiassa pianosonaattinsa pohjalta) yhdeksi suurimmista säveltäjistä sitten Beethovenin. == Teokset == Barraquén tunnustettuun tuotantoon kuuluvat seuraavat teokset: * Pianosonaatti (1952) * Séquence sopraanolle ja yhtyeelle (1950–1954) * Étude nauhalle (1954) * Le temps restitué sopraanolle, kuorolle ja orkesterille (1956–1957; uudistettu 1968) * ...au delà du hasard lauluäänille ja neljälle soitinryhmälle (1959) * Chant après chant sopraanolle, pianolle ja lyömäsoittimille (1966) * Konsertto klarinetille, vibrafonille ja kuudelle kolmen soittimen ryhmälle (1968) Näistä teoksista neljä viimeksi mainittua liittyvät suunniteltuun, mutta vain pieniltä osin toteutettuun sarjaan, joka pohjautuisi Hermann Brochin romaaniin Der Tod des Vergil. Myös joistakin muista osista syntyi vähäisiä luonnoksia. Ennen tunnustettua tuotantoaan Barraqué oli säveltänyt jo noin 30 muuta teosta. Séquence perustuu aiemmin sävellettyyn kolmen laulun sarjaan (1950), jossa käytettiin Baudelairen, Rimbaud'n ja Laulujen laulun sanoja. Séquencen sanat kuitenkin ovat Nietzschen käsialaa. == Lähteet == Luokka:Ranskalaiset säveltäjät Luokka:Vuonna 1928 syntyneet Luokka:Vuonna 1973 kuolleet
Kehälavetti

thumb|250px|NSV suomalaisen Pasin kannella itsenäisyyspäivänä 2005 Lahdessa thumb|250px|Lähikuva NSV:stä suomalaisen Pasin kannella itsenäisyyspäivänä 2005 Lahdessa Kehälavetti on kuljetuspanssarivaunun konekivääriä varten rakennettu lavetti, joka kääntyy täyden ympyrän sen kannella. Suomen puolustusvoimissa tämänkaltaiselle kehälavetille on kiinnitetty 12,7 ilmatorjuntakonekivääri 96 eli NSV, puhekieliseltä lempinimeltään Itikka, joka tarkoittaa hyttystä. Itikka voi tarkoittaa eteläpohjalaisessa murteessa myös sonnia. Luokka:Kuljetuspanssarivaunut
The Right to Go Insane

__NOTOC__ The Right to Go Insane on yhdysvaltalaisen thrash metal -yhtye Megadethin single, jonka on kirjoittanut Dave Mustaine. Kappale on toinen singlelohkaisu yhtyeen kahdenneltatoista studioalbumilta Endgame, joka on julkaistu 15. syyskuuta 2009. Kappale kertoo henkilöstä, joka velkojen ja jatkuvista ylitöistä johtuvan stressin laukaisemana ajautuu hulluuden partaalle. == Kappaleet == Digitaalinen single # == Kokoonpano == * Dave Mustaine – laulu, kitarat * Chris Broderick – kitarat * James LoMenzo – basso * Shawn Drover – rummut, lyömäsoittimet == Lähteet == == Aiheesta muualla == * The Right to Go Insane discogs.com -sivustolla Luokka:Vuoden 2010 kappaleet Luokka:Megadethin kappaleet
Of Mice and Men (kappale)

Of Mice and Men on Megadethin kappale, joka on julkaistu vuonna 2004. Kappale on yhtyeen toinen singlejulkaisu albumilta The System Has Failed, joka julkaistiin 14. syyskuuta 2004. == Kappaleet == # ==Kokoonpano== * Dave Mustaine – laulu, kitara ;Sessiomuusikot * Chris Poland – kitara * Jimmie Lee Sloas – bassokitara * Vinnie Colaiuta – rummut == Lähteet == Luokka:Vuoden 2004 kappaleet Luokka:Megadethin kappaleet
Maroteaux–Lamyn oireyhtymä

Maroteaux–Lamyn oireyhtymä, lyhennettynä MLS, on mukopolysakkaridooseihin kuuluva lysosomaattinen sairaus, tarkemmalta määrittelyltään VI-tyypin mukopolysakkaridoosi, lyhennettynä MPS VI. Sen aiheuttaa arylsulfataasi B:n vajaus (ARSB). ==Nimi== Sairaus on nimetty Pierre Maroteaux’n ja Maurice Lamyn mukaan. ==Oireet== MPS VI:ta sairastavat lapset yleensä kehittyvät psyykkisesti normaalisti, mutta heillä on samoja fyysisiä oireita kuin Hurlerin oireyhtymässä. N-asetyyligalaktosamiini-4-sulfataasi-entsyymin puutteesta johtuva Maroteaux–Lamyn oireyhtymä aiheuttaa vaihtelevasti erilaisia vakavia oireita. Neurologisia komplikaatioita ovat muiden muassa sarveiskalvon samentuma, kuurous, aivojen kovakalvon paksuuntuminen sekä pinteessä olevista tai vahingoittuneista hermoista ja hermojuurista johtuva kipu. Oireyhtymää sairastava kasvaa aluksi normaalisti, mutta kasvu pysähtyy noin 8 vuoden iässä. 10. ikävuoteen mennessä lapsen keskikeho on jäänyt normaalia lyhyemmäksi, ryhti muuttunut kumaraksi ja nivelten liikkuvuus rajoittunut. Vakavissa tapauksissa lapselle kehittyy myös törröttävä vatsa ja eteenpäin kiertynyt selkäranka. Luuston (erityisesti lantion seudun) muutokset ovat jatkuvia ja rajoittavat liikkuvuutta. Monilla potilaista on myös napa- tai nivustyrä. Lähes kaikilla on sydänvikoja, tavallisesti ainakin läppävika. MLS-potilaille on kokeiltu entsyymikorvaushoitoa arylsulfataasi B:llä. Hoidolla saatiin normalisoitua kasvua ja nivelten liikkuvuutta. Erittäin korkean hintansa takia hoidosta ei kuitenkaan toistaiseksi juuri ole yleiseen käyttöön.Health Care: The World's Most Expensive Drugs, Matthew Herper, Forbes, 22. helmikuuta 2010. ==Lähteet== Luokka:Oireyhtymät Luokka:Metabolia Luokka:Neurologiset sairaudet Luokka:Tuki- ja liikuntaelinten sairaudet
Lodalskåpa

Lodalskåpa on Norjassa Breheimenin vuoristoon kuuluvan Jostedalsbreenin jäätikön korkein nunatak. Se sijaitsee Strynin ja Lusterin kuntien välissä. Sen eteläpuolella sijaitsee Brenibba-vuori ja lounaassa Høgste Breakulen- vuori. Noin kymmenen kilometrin päässä idässä sijaitsevat järvet Austdalsvatnet ja Styggevatnet. == Lähteet == Luokka:Sognin ja Fjordanen läänin vuoret Luokka:Stryn Luokka:Luster
Bernhard Krol

Bernhard Krol (24. kesäkuuta 1920 Berliini – 17. huhtikuuta 2013 Kemnat, Ostfildern) oli saksalainen säveltäjä. Hän opiskeli musiikkia Berliinissä ja täydensi opintojaan Arnold Schönbergin oppilaan Josef Ruferin johdolla Wienissä. Hänen oppiaineinaan olivat käyrätorvensoitto ja sävellys. Hän soitti 1940–1960-luvuilla instrumenttiaan Staatskapelle Berlinissä, Berliinin filharmonikoissa ja Stuttgartin radion sinfoniaorkesterissa.Bach-Cantatas.com: Bernhard Krol (Composer, Arranger) == Teokset == Krol sävelsi tonaalista musiikkia Max Regerin ja Paul Hindemithin kaltaisten säveltäjien hengessä. Hänen teostensa joukossa ovat: * Sinfonia sacra "Jesu, meine Freude" pasuunalle ja uruille, op. 56 (1973) * Fledermaus-Variationen orkesterille, op. 60 (1974) * Figaro-Metamorphosen käyrätorvelle ja jousiorkesterille, op. 61 (1977) * Messa da Sinfonietta kuorolle, uruille ja jousiorkesterille, op. 64 (1977) == Lähteet == == Aiheesta muualla == * Allmusic.com: Bernhard Krol Luokka:Saksalaiset säveltäjät Luokka:Saksalaiset käyrätorvensoittajat Luokka:Vuonna 1920 syntyneet Luokka:Vuonna 2013 kuolleet
Petrus Tillaeus

Petrus Tillaeus (1679 Falun, Ruotsi – 11. helmikuuta 1754 Tukholma, Ruotsi) oli ruotsalainen kartografi, kaupungininsinööri ja raatimies. Petruksen vanhemmat olivat Rättvikin seurakunnan lääninrovasti Anders Tillaeus ja Elisabeth Dahlborg. Tillaeus oli naimisissa Maria Emmerichin kanssa. Tillaeus opiskeli Uppsalan yliopistossa vuosina 1699–1711. Vuonna 1717 hänestä tuli Tukholman kaupungininsinööri, ja hän teki kaupungin palveluksessa pitkän uran. Tillaeus julkaisi vuonna 1733 ensimmäisen painetun kartan Tukholmasta, jossa oli katujen nimiä, ja sen jälkeen alkoi ilmestyä myös osoitekalentereita. Hänen kuolemansa jälkeen annettiin kuulutus, jossa määrättiin, että katujen ja kujien nimet oli ilmoitettava kartoissa ja asiakirjoissa. Tillaeuksen töitä on käytetty Tukholman historian tutkimuksessa. == Lähteet == * Svenska män och kvinnor. Biografisk uppslagsbok. Stockholm 1954 * Avertissiment ang abonnemang på TilLaeus karta. Allmän kungörelse Kungl Biblioteket. * Dahlgren E W. Stockholm Sveriges hufvudstad. Skildrad med anledning av Allmänna konst- och industriutställningen 1897. Stockholm 1897, s 170. * Ssa.stockholm.se * Vobam.se * === Viitteet === == Aiheesta muualla == * Luokka:Vuonna 1679 syntyneet Luokka:Vuonna 1754 kuolleet Luokka:Ruotsalaiset insinöörit Luokka:Ruotsalaiset kartografit
Jaakola

Jaakola voi tarkoittaa seuraavia: ==Paikannimi== * Jaakola, kylä Halikossa ==Sukunimi== * Aila Flöjt (o.s. Jaakola, s. 1946), suomalainen hiihtosuunnistaja * Aku Päiviö (oik. Aukusti Päiviö, e. Jaakola, e. Koponen, 1879–1956), suomalaissyntyinen Yhdysvalloissa ja Kanadassa asunut toimittaja ja runoilija * Alpo Jaakola (1929–1997), suomalainen kuvataiteilija * Antti Jaakola (s. 1971), suomalainen näyttelijä * Birgit Jaakola (1943–2017), suomalainen kotiseutuneuvos ja kulttuuriperinnön tutkija * Efraim Jaakola (1791–1857), suomalainen maallikkopuhuja ja virsirunoilija * Jorma Jaakola (s. 1950), suomalainen keihäänheittäjä * Juha Jaakola (s. 1945), suomalainen arkkitehti ja tietokirjailija * Konsta Jaakola (s. 1997), suomalainen jääkiekkoilija * Ossi-Petteri Jaakola (s. 2002), suomalainen jääkiekkoilija * Pirkko Jaakola (s. 1940), suomalainen kirjailija * Sisko Valkama (oik. Valma Jaakola, 1931–1996), suomalainen kirjailija. * Topi Jaakola (s. 1983), suomalainen jääkiekkopuolustaja. ==Katso myös== * Jaako * Jaakkola
Euro Hockey Tour 2002–2003

Euro Hockey Tourin kausi 2002–2003 oli sarjan 7. kausi. Siinä pelasivat Tšekin, Suomen, Venäjän ja Ruotsin miesten jääkiekkomaajoukkueet. Lisäksi sarjaan osallistuivat Slovakia, joka oli mukana vain Venäjän turnauksessa Baltic Brewery Cupissa, ja Kanada, joka osallistui vain Ruotsin turnaukseen Sweden Hockey Gamesiin. Euro Hockey Tour -sarjaan kuului jo mainittujen turnausten lisäksi Tšekin turnaus Česká Pojišťovna Cup ja Suomessa pelattu Karjala-turnaus. ==Kokonaistilanne== Venäjä voitti sarjan neljästä turnauksesta kaksi, mutta hävisi niukasti yhdellä pisteellä vain yhden turnauksen voittaneelle Suomelle. Joukkue O V JAV JAH H TM PM ME P 12 5 3 1 3 26 20 6 22 12 4 4 1 3 28 26 2 21 12 4 1 3 4 33 33 0 17 12 3 0 3 6 24 32 -8 12 ==Turnaukset== ===Ceská Pojištovna Cup (Tšekki)=== Tšekin turnauksen voitti Venäjä. Joukkue O V JAV JAH H TM PM ME P 3 1 2 0 0 5 3 2 7 3 2 0 1 0 14 10 4 6 3 1 0 1 1 8 8 0 4 3 0 1 2 1 3 9 -6 1 ===Karjala-turnaus (Suomi)=== Karjala- turnauksen voitti Suomi. Joukkue O V JAV JAH H TM PM ME P 3 3 0 0 0 12 3 9 9 3 1 0 1 1 8 8 0 4 3 1 0 2 0 8 11 -3 3 3 0 1 2 0 5 11 -6 2 ===Baltica Brewery Cup (Venäjä)=== Venäjän turnauksen voitti Tšekki tasapisteissä Suomen kanssa. Joukkue O V JAV JAH H TM PM ME P 4 2 1 0 0 14 8 6 9 4 3 0 1 0 10 5 5 9 4 2 1 1 0 11 7 4 8 4 1 0 3 0 6 14 -8 3 4 0 0 3 1 2 9 -7 1 ===Sweden Hockey Games (Ruotsi)=== Ruotsin turnauksen voitti Venäjä. Joukkue O V JAV JAH H TM PM ME P 4 3 1 0 0 14 7 7 11 4 1 1 1 1 11 10 1 6 4 1 0 1 2 11 15 -4 5 4 0 2 1 1 9 9 0 5 4 0 1 2 1 6 10 -4 3 ==Aiheesta muualla== 2002–2003 Luokka:Jääkiekkosarjojen kausi 2002–2003
The Last Time

The Last Time on brittiläisen The Rolling Stones -yhtyeen vuonna 1965 ilmestynyt kappale ja single. Siitä muodostui yhtyeen kolmas perättäinen Britannian listaykköseksi noussut hitti, ja ensimmäinen, joka oli yhtyeen jäsenten, Mick Jaggerin ja Keith Richardsin omaa käsialaa. Kappale sisältyy Out of Our Heads -albumin Amerikan-painokselle. Kappaleeseen antoi inspiraation The Staples Singers -yhtyeen vuonna 1955 levyttämä gospel- sävellys ”This May Be the Last Time”, joka oli ollut sävyltään positiviinen ja hengellinen laulu. ”The Last Timen” tekijät, Mick Jagger ja Keith Richards, muuttivat laulun sanoman tylyksi viestiksi tyttöystävälle. The Staples Singers ei saanut korvauksia kappaleesta, koska laulu oli vanha perinnesävelmä. Suomessa Markku Veijalainen totesi Iskelmä-lehden arvostelussa kappaleesta seuraavaa: ==Muita versioita== The Who levytti kappaleen vuonna 1967 tukeakseen The Rolling Stonesin jäseniä, jotka taistelivat huumeoikeudenkäyntinsä kanssa. Suomeksi kappaleen esitti ensimmäisen kerran Carola vuonna 1965 nimellä ”Jo riittää”. Saman Jussi Raittisen käännöksen ovat myöhemmin levyttäneet Tapani Kansa ja Topi Sorsakoski. Vuonna 1985 Popeda- yhtye levytti ”Laitimmainen kerta” -nimisen käännöksen, jonka oli sanoittanut yhtyeen basisti Ilpo Ainiala. ==Kappaleet singlellä== A-puoli # B-puoli # * ==Lähteet== Luokka:The Rolling Stonesin kappaleet Luokka:Vuoden 1965 kappaleet Luokka:Britannian singlelistan ykköset
Paraguayn guaraní

Guaraní (symboli: ₲) on Paraguayn rahayksikkö, joka otettiin käyttöön vuonna 1944. Sen ISO 4217 -standardin mukainen koodi on PYG. Luokka:Amerikan rahayksiköt Luokka:Paraguayn talous
Kaikki tai ei mitään (albumi)

Kaikki tai ei mitään on rap-artisti Petri Nygårdin viides studioalbumi, joka julkaistiin 16. helmikuuta 2011 Open Recordsin kautta. Albumi sijoittui Suomen virallisen listan kärkipaikalle julkaisuviikollaan (8/2011).Ifpi == Taustaa == Albumin ensimmäinen single "Sarvet esiin" julkaistiin 10. marraskuuta 2010. Singlellä vierailee metalliyhtye Mokoma ja siitä on julkaistu musiikkivideo. 20\. joulukuuta 2010 julkaistiin albumin toinen single "Selvä päivä". Kappaleella vierailee Lord Est ja myös siitä on julkaistu musiikkivideo. "Selvä päivä" menestyi edeltäjäänsä paremmin: se lisättiin julkaisupäivänään YouTubeen ja sitä oli muutamassa vuorokaudessa katsottu jo 140 000 kertaa.http://www.voice.fi/index.php?mw=Petri%20Nyg%C3%A5rd+Selv%C3%A4%20p%C3%A4iv%C3%A4&option;=com_sbsarticle&tmpl;=blog&cid;=22601&cat;=1 Huhtikuun lopussa 2011 videota oli katsottu jo yli 4,0 miljoonaa kertaa. Heinäkuussa musiikkivideota oli katsottu jo yli 5 miljoonaa kertaa. == Kappaleet == # # # # # # # # # # # # # # # # # # == Biitit == * MMEN: 1, 2, 4, 6, 8, 11, 12, 15 * Melo & Santtu: 10 * Melo: 10, 3 * Aajee: 7, 9, 16, 18 * Sotajumala: 13 == Listasijoitukset == Lista Sija Suomen virallinen albumilista 1 Musiikkituottajat ry ==Arvostelut== * https://www.soundi.fi/levyarviot/petri-nygard-kaikki-tai-ei-mitaan/ == Lähteet == == Aiheesta muualla == * Albumin arvostelu Findance -sivustolla * Albumin arvostelu Keskisuomalaisen sivustolla Luokka:Petri Nygårdin albumit Luokka:MMENin tuottamat albumit Luokka:Vuoden 2011 albumit